Европско првенство 2005. у Србији и Црној Гори било је и последње репрезентативно такмичење на којем је Радмановић наступао. Он је у пресудном мечу са Француском шутирао тројке 4-5, али га селектор Обрадовић није држао на паркету када се утакмица ломила. Плави су тај меч изгубили и опростили се од такмичења већ у осмини финала. На четири одиграна меча Радмановић је бележио просечно 9 поена и 2,5 скока по мечу. Након лошег резултата репрезентације Србије и Црне Горе на првенству, селектор Жељко Обрадовић је оптужио неколико играча (међу њима и Радмановића) за неодговоран однос према репрезентацији.